179 રનના ટાર્ગેટનો પીછો કરવા ઉતરેલી ચેન્નઈની શરૂઆત સારી નહોતી રહી અને ગત મેચમાં ટીમને એકલા હાથે જીતાડનારો ફાફ ડુ પ્લેસિસ 10 રન બનાવી આઉટ થયો હતો. શરૂઆતની ઓવરોમાં તદ્દન ધીમી બેટિંગ બાદ શેન વોટસન અને સુરેશ રૈનાએ આક્રમણ શરૂ કર્યું હતું. બંને વચ્ચે માત્ર 57 બોલમાં 117 રનના ભાગીદારી નોંધાવી હતી. એક તરફ શેન વોટસને તાબડતોબ બેટિંગ કરી હતી જ્યારે બીજી તરફ રૈનાએ તેનો ભરપૂર સાથ આપ્યો હતો. 32 રન બનાવી રૈના આઉટ થયો ત્યારે ચેન્નઈને જીત માટે 39 બોલમાં 46 રનની જરૂર હતી જેને ચેન્નઈએ વધુ કોઈ વિકેટ ગુમાવ્યા વિના બનાવી લીધા હતા. શેન વોટસને ધમાકેદાર બેટિંગ કરતા આ સિઝનમાં બીજી સદી નોંધાવી હતી. તેણે માત્ર 57 બોલમાં 11 ચોગ્ગા અને 8 છગ્ગાની મદદથી અણનમ 117 રનની ઈનિંગ રમી હતી. તેની આ વિસ્ફોટક ઈનિંગના સહારે ચેન્નઈએ 9 બોલ બાકી રહેતા જ આસાન વિજય મેળવી લીધો હતો.